Thorvald Hellesens bror Christian August Selmer Hellesen (1891–1982) ble flyver og sjef for Norsk Aeroplanfaabrikk, som var i drift mellom 1918 og 1921. Søsteren Sylvia Salvesen (1890–1973) åpnet Norges første motehus Sylvian i Oslo, og Thorvald Hellesen designet stoffer til hennes forretning. Hun var venninne av dronning Maud, som også var kunde hos Sylvian. Under andre verdenskrig var Sylvia Salvesen aktiv i motstandsbevegelsen.